अमेरिका ने डब्ल्यूएचओ की सदस्यता से हटने की प्रक्रिया शुरू की
डोनाल्ड ट्रम्प प्रशासन ने औपचारिक रूप से अमेरिकी कांग्रेस और संयुक्त राष्ट्र को मंगलवार 7 जुलाई को विश्व स्वास्थ्य संगठन से अपनी सदस्यता वापस लेने के अपने फैसले के बारे में औपचारिक रूप से सूचना दे दी। सदस्यता वापस लेने की प्रक्रिया में एक वर्ष लगेगा और यदि यह फ़ैसला नहीं पलटा तो अगले वर्ष 6 जुलाई से अमेरिका को डब्ल्यूएचओ का सदस्य बनने से रोक दिया जाएगा।
इस ख़बर की जानकारी देते हुए डेमोक्रेट सीनेटर बॉब मेनेंडेज़ जो सीनेट की विदेश संबंध समिति के प्रमुख भी हैं, उन्होंने इस अधिसूचना के बारे में ट्वीट करते हुए कहा कि यह निर्णय इस संकट के समय "अमेरिका को रोगग्रस्त और अमेरिका को अकेला छोड़ता है"।
डोनाल्ड ट्रम्प ने मई महीने में डब्ल्यूएचओ पर चीन का पक्षपाती होने और COVID-19 महामारी के कुप्रबंधन का आरोप लगाया है और इसे अमेरिकी मदद को रोक देने की धमकी दी थी।
ट्रम्प ने अप्रैल में कहा था कि उन्होंने डब्लूएचओ द्वारा संकट के कथित कुप्रबंधन और इसके स्रोत के स्थान पर वायरस को रोकने के लिए समय पर कार्य करने में इसकी कथित विफलता की जांच का आदेश दिया था। उन्होंने कहा था कि जांच कहीं भी 60 से 90 दिनों के बीच होगी और जब तक अमेरिका को इसके सवालों के जवाब नहीं मिल जाता है तब तक मदद को रोक दिया जाएगा।
COVID-19 की दोषपूर्ण जानकारी के लिए इसे दोषी ठहराते हुए 7 अप्रैल को एक ट्वीट में ट्रम्प ने कहा था कि “डब्ल्यूएचओ ने वास्तव में इसे आघात किया। संयुक्त राज्य अमेरिका द्वारा बड़े पैमाने पर वित्तीय मदद की जाती है लेकिन फिर भी किसी भी कारण से काफी चीन-केंद्रित है। हम इसे अच्छी दिशा देंगे। सौभाग्य से, पहले मैंने चीन के लिए अपनी सीमाओं को खुला रखने की उनकी सलाह को अस्वीकार कर दिया। उन्होंने हमें इतनी दोषपूर्ण सिफारिश क्यों दी?”
डब्ल्यूएचओ ने इस तरह के आरोपों से इनकार किया है। डब्ल्यूएचओ ट्रम्प प्रशासन द्वारा वायरस के प्रसार को रोकने के लिए किए गए उपायों की आलोचना करता रहा है। डब्ल्यूएचओ और चीन को फंसाने के ट्रम्प के प्रयास को देश में वायरस के प्रसार को रोकने के लिए अपनी सरकार की विफलता के दोष को दूसरे पर मढ़ने के रूप में देखा जाता है। अमेरिका में COVID-19 के कारण संक्रमण और मौतों की संख्या दुनिया में सबसे ज़्यादा है। यहां 3 मिलियन से अधिक संक्रमण के मामलों के साथ 133,000 से अधिक मौत हो चुकी हैं।
फंडिंग के मामले में इस संस्था को सबसे बड़ा मदद करने वाला यूएस है जो उसके कुल वार्षिक बजट का 15% देता है। फंड की कमी वैश्विक स्तर पर संकट से निपटने के लिए न केवल डब्ल्यूएचओ की क्षमता को बुरी तरह प्रभावित करेगा बल्कि एक अंतरराष्ट्रीय एजेंसी के रूप में भी इसकी स्थिति को कमज़ोर करेगा।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva